Petr Yan: Menga mashhurlik kerak emas va unga intilmayman

O‘ta yengil vazn toifasida UFC chempioni Petr Yan OAV va MMA muxlislarining e’tiborida bo‘lishni yoqtirmasligi haqida gapirdi.

“Hozirda ko‘p bo‘sh vaqtga ega bo‘ldim, shu sabab bellashuv, raqib, kamar va yelkangdagi javobgarlik yuki haqida o‘ylashga hojat yo‘q.
Dam olyapman, bo‘sh vaqtimni qanday qilib maroqli o‘tkazishni bilaman. Albatta, jurnalistlar ko‘plab savollar bermoqda, biroq ularga e’tibor bermaslikka harakat qilyapman.
UFC’ga ilk qadamimni qo‘ygan vaqtimda yonimda turganlar uchun hamisha vaqt topaman. Qolganlar bilan suhbatlashishga xohishim yo‘q.
Menga mashhurlik kerak emas, unga intilmayman”, — deydi Yan.
Eslatib o‘tamiz, rossiyalik yakkakurashchi UFC 251 musobaqasida Joze Aldoni taslim etib, chempionlik kamarini qo‘lga kiritdi.